እርሳቸው እንደሚሉት፤ አሁን እየተከናወነ ባለው ውድድር ተሰጦውን የሚያሳዩበት መድረክ ሲያገኙ ምን ያህል ብቃት እንዳላቸው ከባለሙያው አልፎ ማህበረሰቡ እንኳን ዳኝነቱን ሲሰጥ ይስተዋላል። ስለዚህ እንደነዚህ ዓይነት መድረኮች ተዋናዮችን ለማፍራት ብቻ ሳይሆን ማን በምን ዘርፍ ላይ መሰማራት እንደሚችልም የሚያመላክቱ ናቸው። ለሥራ ዕድልም ቢሆን ከፍተኛ አስተዋፅኦ ይኖራቸዋል። በዚህ መድርክ የትምህርትና ስልጠና ፕሮግራሙ ከሥነምግባር አንስቶ እስከ ማህበረሰቡ ችግሮች ድረስ የሚቃኝበት ነው። የችግር መፍቻ መሳሪያዎችን እንዲሁ በማመላከት በስፋት የተሳሰረ ዝግጅት ይቀርብበታል። በመሆኑም ይህ ዘርፍ ሊጠናከር ይገበዋል።
